# **DECIZIA ETAPEI DE ÎNCADRARE**

## Nr. proiect din 28.10.2019.

Ca urmare a solicitării de emitere a acordului de mediu adresate de **ASOCIAȚIA COMPOSESORAT KOZBIRTOKOSSAG ZETEA**, cu sediul în com. Zetea nr.272, jud. Harghita, înregistrată la APM Harghita cu nr. 7654/14.08.2019, completată la nr. 8711/25.09.2019, nr.9037/07.10.2019 și nr.9595/28.10.2019, în baza:

Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

 Agenția pentru Protecția Mediului Harghita decide, ca urmare a consultărilor desfăşurate în cadrul şedinţei Comisiei de analiză tehnică din data de **22.10.2019,** că proiectul **”Scoaterea definitivă a unor terenuri din Fondul Forestier Național, cu compensarea echivalentă ca suprafață și bonitate a acestora”- pentru extinderea carierei de piatră Bako-Andezit,** propus a fi realizat în comuna Zetea, sat Șicasău -extravilan județul Harghita, **- nu se supune evaluării impactului asupra mediului.**

 Justificarea prezentei decizii:

 I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:

 a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr. II, pct.1 lit.d coroborat cu pct.13 lit.a;

 **1. Caracteristicile proiectului**

 a) dimensiunea şi concepţia întregului proiect;

**Prezentul proiect nu se referă și la extinderea carierei Bako. Pentru reglementarea proiectului de extindere a carierei, este necesară depunerea unei documentații conform art. 8 din anexa nr.5 la Legea nr.292/2018 privind evaluarea impactului anumitor proiecte publice şi private asupra mediului**

Prin prezentul proiect are loc scoaterea definitivă din fondul forestier , proprietatea privată a titularului proiectului a unei suprafețe de 35.000 mp ce va fi defrișat și introducerea în fond forestier a unei suprafețe de 175.000 mp, ce va fi împădurit, pentru compensarea suprafeței scoase.

Terenul de 35000 mp se situează în **UP II Șicasău, u.a. 15A și 16A.,fiind necesară scoaterea definitivă a acestui teren din circuitul silvic. Suprafața de defrișat va fi de 3,5 ha,vârsta medie a arboretului este de 45 ani, clasa de producție III, consistența 0.9, iar volumul aferent suprafeței solicitate propusă spre defrișare este de 806 mc.**

Terenul ce se dă în compensare este în limitrof cu fondul forestier național privat, situat în U.P. II Șicasău u.a. 77D, 77F, 77A1, amplasat în extravilanul comunei Zetea, sat Șicasău

Se vor urmări instalarea vegetației forestiere pe terenul dat în compensare de 17,5 ha. Pe 35 % din suprafață s-a instalat deja semințiș natural valorificabil, iar pe 113750 mp se vor planta 45,5 mii de puieți. Se vor executa lucrări de îngrijire pe toată suprafața de 17,5 ha, până la atingerea stării de masiv.

- *Fluxul tehnologic de pe amplasament*;

În cazul defrișării – exploatării forestiere se vor proceda astfel: se vor deplasa cu motoferăstrău la arbori inventariați, se vor doborî arborii, după care vor toaleta crengile, urmând fasonarea la sortimente sau multipli de sortimente. După terminarea lucrului cu motoferăstrău se vor deplasa cu tractoare forestiere în apropierea pieselor rezultate, se vor aduna cu ajutorul troliului montat pe tractor, se vor forma sarcini corespunzătoare și se vor scoate pe drumuri forestiere cu ajutorul tractoarelor prin semitârâre. Resturile de exploatare și crengile se vor aduna manual și vor fi transportate în afara suprafeței defrișate cu ajutorul cărucioarelor cu graifăr sau cu forwarder.

În cazul împăduririi și îngrijirii se vor proceda astfel: se vor identifica zonele fără regenerări naturale, unde se vor determina poziționarea schemei pe care vor respecta la împădurire. Plantarea se va face în vetre cu puieți cu rădăcini goale, conform normelor. Lucrările de îngrijire se va executa pe tot suprafața 1 – 2 ori pe an până atingerea stării de masiv (aproximativ 5 ani)

 b) cumularea cu alte proiecte existente şi/sau aprobate.-Adiacent terenului propus pentru defrișare funcționează o carieră pentru exploatarea andezitului.Ulterior scoaterii definitive din fondul forestier a suprafeței de 35.000 mp se va demara și proiectul pentru extinderea carierei

 c) utilizarea resurselor naturale, în special a solului, a terenurilor, a apei şi a biodiversităţii;

Prin proiect se vor defrișa cc.806 mc de arbori, însă prin împădurirea unei alte suprafețe se vor planta cc.45,5 mii de puieți.

 d) cantitatea şi tipurile de deşeuri generate/gestionate;

In faza de construcţie pot fi generate următoarele tipuri de deşeuri: deşeuri municipale amestecate: cod 20 03 01, deșeuri de mase plastice , cod 20 01 39 de la personalul care execută lucrările de defrișare/împădurire.

Deșeurile produse în procesul de defrișare și împădurire, vor fi colectate selectiv și stocate în recipiente/saci de polietilenă cu capacităţi adecvate, amplasate în zonele de desfăşurare a lucrărilor. Fiecare tip de deşeu colectat, va fi transportat în scopul valorificării/eliminării la operatori economici autorizaţi pentru valorificarea/eliminarea acestora, în bază de contract încheiat în acest sens.

În timpul exploatării: - nu este cazul.

 e) poluarea şi alte efecte negative;

**-Emisii în apă/sol**:- *În faza de realizare a proiectului* nu rezultă apă uzată, pe perimetrul suprafeței de defrișat nu există ape curgătoare. Prin menţinerea in permanenţa pe amplasament material absorbant (nisip) pentru intervenţie imediată în caz de scurgeri accidentale de ulei sau carburant şi tratarea nisipului îmbibat cu produse petroliere ca deşeu periculos. – se evită poluarea solului și a apelor subterane.

*- În perioada de operare*: Nu este cazul..

**-Emisii în aer:**

*În faza de construcţie* există următoarele activităţi care au asociate surse de emisie liniare:- funcţionarea utilajelor şi echipamentelor mobile motorizate , surse mobile nerutiere şi echipamente în amplasamentul lucrărilor

*În perioada de operare*-Nu este cazul.

**-Zgomot:**-În faza de construcţie: Sursele potențiale de zgomot sunt datorate circulaţiei vehiculelor motorizate ,traficul şi activitatea utilajelor de construcţie

Zgomotul generat de sursele potențiale se manifestă intermitent, respectiv pe durata activității care îl generează.Nu se va crea disconfort pentru populaţie, deoarece terenul se situează la o distanță de min.400 m față de casele de vacanță

- În faza de operare- nu este cazul.

 f) riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice;-Prin acest proiect se va extinde suprafața împădurită a zonei, având în vedere că în loc de 3,5 ha de pădure se înființează 17,5 ha

 g) riscurile pentru sănătatea umană – nu este cazul.

 **2. Amplasarea proiectelor**

 Sensibilitatea ecologică a zonelor geografice susceptibile de a fi afectate de proiecte trebuie luată în considerare, în special în ceea ce priveşte:

1. utilizarea actuală şi aprobată a terenurilor; terenul este fond forestier, prin proiect are loc scoaterea acestuia din fond forestier, cu defrișarea terenului. În compensare se vor împăduri o suprafață de 5 ori mai mare

 b) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia;- Există capacitatea de regenerare relativă a biodiversității pe amplasamentul dat în compensare, situat la o distanță de cc 5 km față de terenul care va fi defrișat

 c) capacitatea de absorbţie a mediului natural, acordându-se o atenţie specială următoarelor zone:

 1. zone umede, zone riverane, guri ale râurilor;-nu este cazul

 2. zone costiere şi mediul marin;-nu este cazul

 3. zonele montane şi forestiere;-Terenul care va fi scos definitiv din fond forestier este de 3,5 ha . În compensare se vor împăduri 17,5 ha de teren situat la o distanță de cc.5 km față de terenul care va fi defrișat

 4. arii naturale protejate de interes naţional, comunitar, internaţional;-nu este cazul.

 5. zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică;- Amplasamentul proiectului nu se situează în sit Natura 2000.

 6. zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri;-nu este cazul

 7. zonele cu o densitate mare a populaţiei;-nu este cazul

 8. peisaje şi situri importante din punct de vedere istoric, cultural sau arheologic.-nu este cazul.

  **3. Tipurile şi caracteristicile impactului potenţial**

 a) importanţa şi extinderea spaţială a impactului – locală pe teritoriul administrativ al comunei Zetea, sat Șicasău;

*- numărul persoanelor afectate:nu este cazul..*

 b) natura impactului: *impact negativ minor în perioada în care suprafața împădurită atinge starea de masiv*-cc.5 ani

 c) natura transfrontieră a impactului: *nu este cazul.*

 d) intensitatea și complexitatea impactului: *-*în perioada realizării proiectului*: vor rezulta deşeuri, care vor fi gestionate conform pct. 1.d.*

 e) probabilitatea impactului: *mică*.

 f) debutul, durata, frecvența și reversibilitatea preconizate ale impactului: *Impact de scurtă durată, numai în timpul executării lucrărilor de execuţie. Nu rezultă impact remanent.*

 g) cumularea impactului cu impactul altor proiecte existente și/sau aprobate: *nu este cazul*.

 h) posibilitatea de reducere efectivă a impactului: *prin reîmpădurirea terenului dat în compensare de 5 ori mai mare,*

 **II. Motivele pe baza cărora s-a stabilit necesitatea neefectuării evaluării adecvate sunt următoarele:**

Proiectul propus nu intră sub incidența nr. 28 din ordonanța de Urgență a Guvernului nr. 57/2007 privind regimul ariilor naturale protejate, conservarea habitatelor natural, a florei și faunei sălbatice, aprobată cu modificări și completări prin Legea nr.49/2011, cu modificărilor și completările ulterioare,

 **III. Motivele pe baza cărora s-a stabilit necesitatea neefectuării evaluării impactului asupra corpurilor de apă** î

Proiectul propus nu intră sub incidența art.48 și 54 din Legea apelor nr.107/1996 cu modificările și completările ulterioare.

 **Condiţiile de realizare a proiectului:**

1. Evitarea poluării solului şi a mediului acvatic cu produse petroliere în urma pierderilor de carburanţi de la mijloacele de transport şi de la utilajele folosite în timpul executării lucrărilor de defrișare/împădurire
2. În scopul garantării evitării poluării accidentale a mediului aveţi obligaţia ca să aveţi în dotare materiale absorbante pentru produse petroliere.
3. Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

-abandonarea, înlăturarea sau eliminarea deşeurilor în locuri neautorizate;

-staţionarea mijloacelor de transport în afara terenurilor desemnate în acest scop

- distrugerea sau degradarea, prin orice mijloace, a vegetaţiei ierboase sau lemnoase;

1. Refacerea mediului şi readucerea în starea iniţială a suprafeţelor afectate temporar prin realizarea proiectului.
2. **Prezenta decizie al etapei de încadrare nu se referă și la extinderea carierei Bako. Pentru reglementarea proiectului de extindere a carierei, este necesară depunerea unei documentații conform art. 8 din anexa nr.5 la Legea nr.292/2018 privind evaluarea impactului anumitor proiecte publice şi private asupra mediului**

 Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

 Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

 Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

 Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

 Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

**DIRECTOR EXECUTIV**

**Ing. DOMOKOS László József**

**Şef serviciu A.A.A. Șef serviciu C.F.M.**

 **Ing. BOTH Enikő ing. SZABÓ Szilárd**

**Întocmit, Întocmit**

**Ing. BOTH Enikő geogr. MIHÁLY István**